Gabriela este născută pe data de 2 aprilie 1972 la Vârșeț, părinții ei fiind din Alibunar, și provine din căsătorie mixtă. Este căsătorită cu Pavle. Din dragostea lor s-au născut cei doi copii ai lor: Jelena și Radovan.
Amândoi sunt înscriși la studii de medicină, deoarece au absolvit Școala Medie de Medicină ,,Stevica Jovanović” din Panciova. Ambii părinți se mândresc cu copiii lor și îi susțin în ideea de a promova studiile universitare preferate de ei. Gabriela ne-a mărturisit că ea respectă decizia copiilor ei, și le va oferi ajutorul și sprijinul pe care îl merită.
Dânsa a absolvit Facultatea de Tehnică ,,Mihajlo Pupin” din Zrenianin, profilul informatică. Din anul 1998, este angajată la Școala Medie de Economie și Comerț ,,Dositej Obradović” din Alibunar, unde lucrează de 25 de ani. La începutul carierei de cadru didactic, a lucrat în trei unități școlare: Școala Elementară ,,2 Octombrie” din Nicolinț, Școala Elementară ,,Frăție și Unitate” din Alibunar, și apoi a fost transferată la Școala Medie de Economie și Comerț ,,Dositej Obradović” din Alibunar, unde se află și în momentul de față.
Silvia MĂRGAN
Articolul integral îl puteți citi în numărul 21 din 25 mai